DOM ZA STARIJE OSOBE MAKSIMIR
ZAGREB, HEGEDUŠIĆEVA 20
					SAŽETAK
Dvanaesta (12.) sjednica Upravnog vijeća Doma za starije osobe Maksimir, Zagreb, Hegedušićeva 20, održana je u ponedjeljak, 23.10.2023. g. s početkom u 16:00 sati online putem zoom aplikacije. 

Nazočni:     
1. Lada Weygand – predstavnica Osnivača	- predsjednica Upravnog vijeća
1. Ivna Vrana Špoljarić – predstavnica Osnivača
1. Saša Šegrt – predstavnica Osnivača
1. Željka Orešić - članica, predstavnica radnika Doma

Ostali nazočni: Hrvoje Šimunović – ravnatelj Doma 
		  Ana Janjetović – viša administrativna referentica, zapisničarka
	
Predsjednica je prilikom otvaranja 12. sjednice Upravnog vijeća utvrdila da su svi članovi vijeća prisutni na online sjednici. 

Predviđeni dnevni red sjednice prihvaćen je jednoglasno.

1. Verifikacija zapisnika sa 11. sjednice Upravnog vijeća
1. Donošenje Odluke o III Izmjenama Pravilnika o provođenju  jednostavne nabave
1. Razno

Nakon izlaganja sukladno točkama dnevnog reda jednoglasno je prihvaćena točka 1. Pod točkom 2. Dnevnog reda voditeljica općih i računovodstvenih poslova Željka Orešić objašnjava kako u je u Pravilniku o provođenju jednostavne nabave izmijenjena oznaka valute iz kuna u eure te da drugih izmjena nije bilo. Nakon izlaganja jednoglasno je prihvaćena točka 2.
Pod točkom 3. Predsjednica poziva Ravnatelja i članove da se izjasne imaju li nešto za raspravu pod točkom Razno. 
Ravnatelj se javlja za riječ i informira članove Upravnog vijeća o financijskim sredstvima koje je Grad Zagreb kao osnivač doznačio svim domovima za starije osobe za podmirenje dospjelih obaveza i dugovanja prema dobavljačima. Također ističe kako je dobiveno Rješenje o ispunjavanju mjerila za pružanje socijalnih usluga doma socijalne skrbi prema zahtjevu inspekcijskog nadzora Ministarstva rada, mirovinskog sustava, obitelji i socijalne politike. Ravnatelj se osvrće na probleme u radu kotlovnice te na učestalo izvještavanje i apeliranje za pomoć u rješavanju kvarova i sanaciji Gradu Zagrebu i nadležnom uredu. 
Ravnatelj navodi kako se u Domu odvijaju i pojačane aktivnosti s korisnicima, poput turnira u šahu, a Gerontološki centar sudjeluje u projektu Društva za psihološku pomoć itd.
[bookmark: _GoBack]Problem sa zapošljavanjem medicinskog i drugog osoblja i dalje je prisutan. 

Sjednica je završila u 16:30 sati.

